  Наталья Тетерина Алнаш ёросысь Писэйгуртысь нылпи садын удмурт кылын гожтэм выль нылпи кырӟанъёсъя вожвылъяськон кыкетӥзэ ортчиз. Кылем арын отчы Алнаш ёросысь гинэ крезьгурчиос но пиналъёс пыриськизы, нош туэ 16-тӥ тулыспалэ ортчем конкурс улосвылкуспо луиз, шуиз ивортодэтъя «Удмуртия» агентстволы вожвылъяськонэз одӥгез радъясь, Писэйгуртысь нылпи садлэн кивалтӥсез Анжелика Аристархова. Солэн кылъёсызъя, ужъюртазы кык ӧнерчиос нылпиослы кырӟан гожъяло, соин ик крезьгурчиослэсь быгатонлыксэс шараян понна та ужрадэз ортчытыны малпан кылдӥз. Конкурс ялӥмы но, воксё паймытӥз — ёросамы сизьым нылпи садын асьсэос ик крезьгуръя кивалтӥсьёс нылпиослы кырӟан гожъяло. <…> Гуртысь адямиос туж быгатонлыкоесь, но дӥсьтӥсьтэмесь. Дӥсьтонзэс поттоно Анжелика Аристархова, Писэйгуртысь нылпи садлэн кивалтӥсезКызьы ивортӥз Анжелика Аристархова, туэ радъясьёс Удмуртиысь мукет ёросъёсы но Татарстанэ вазиськизы. Вожвылъяськонэ пыриськыны Пичи Пурга, Можга но Агрыз ёросъёсысь крезьгурчиос мылкыд каризы. Писэйгуртысь нылпи садэ конкурсэ ваньмыз 12 крезьгурчиос но ог 40 пала пиналъёс вуизы. Удмурт нылпи кырӟанъя вожвылъяськонын вормисьёс: Пиналъёс пӧлын: 1-тӥ инты — Баграш-Биграысь Юлиана Гаврилова но Пичи Пургаысь Егор Маштаков; 2-тӥ инты — Туймыйылысь Ульяна Григорьева, Юлиана Шамитова но Маша Шулакова, Алнашысь Софья Смирнова но Василиса Васильева; 3-тӥ инты — Тылоысь Ирина Тарасова но Настя Куропаткина. Крезьгурчиос пӧлын устоосыз луизы Сергей Соснов (Пичи Пурга ёрос), Вячеслав Адаков (Туймыйыл) но Любовь Поликарпова (Баграш-Бигра). Удмурт нылпи кырӟанъя вожвылъяськонэ элькунысь Крезьгурчиослэн огазеяськонзылэн кивалтӥсез Марина Ходырева но ветлӥз. Со чузъяськем кырӟанъёсын нимысьтыз диск поттыны ӵектӥз, шуиз Анжелика Аристархова. Та ӵошатскон ке но вал, вань пыриськисьёс ог-огенызы эшъяськизы, мылкыдзы туж ӟеч кылиз, вераз радъясь. Анжелика Аристарховалэн кылъёсызъя, соос та вожвылъяськонэз азьланьтозы. Али тазьы ужрадъёс лэсьтӥськом но, дӥсьтонзы но ваньзылэн потэ — нылпиослэн но, визьнодасьёслэн но Анжелика Аристархова, Писэйгуртысь нылпи садлэн кивалтӥсез Тегъёс: Лулчеберет Удмуртия пиналъёс удмурткыл Алнаш кырӟан крезьгур  